Songan B, Kintamani, Bangli

Songan B (aksara Bali: ᬲᭀᬗᬦ᭄᭞​ᬩᬾ᭟​) inggih punika silih tunggil désa sané magenah ring Kecamatan Kintamani, Kabupatén Bangli, Propinsi Bali. Songan B ngawit saking désa Songan sané nglimbak, kapah dados désa Songan A miwah désa Songan B duk pinanggal 4 Juli 1920. Manut ring krunanyané, Songan mawit saking kruna "Song" miwah "An". Kruna Songan puniki mateges kawéntenan song sané ageng sakadi gook, taler kruna An mateges barang sané kawéntenannyané langkungan ring asiki. Punika ngawinang, akeh sané ngresepang Songan mateges désa sané magenah ring song ageng sakadi gook. Yening cingakin, yukti sampun désa puniki magenah ring gook, pantaranin Gunung Agung, Gunung Abang, Bukit Gedé miwah bukit lianan. désa Songan B magenah ring sisin danu sané pinih ageng ring Bali, inggih punika Danu Batur. Kalanguan Danu Batur miwah Gunung Batu sané nudut kayun para turis ring désa puniki. Lianan ring pinika, désa puniki taler madué genah wisata spiritual ring Pura ulun Danu Batur Songan.

Pamréntahan

Désa dinas 
Wawidangan Désa Songan B madué ululas dusun utawi banjar dinas, inggih punika:

 Dusun Alengkong
 Dusun Balingkang
 Dusun Bantas
 Dusun Batu Meyéh
 Dusun Bukit Sari
 Dusun Bukit Tungtung
 Dusun Buluh
 Dusun Dalem
 Dusun Kayu Selem
 Dusun Kayupadi
 Dusun Kendal
 Dusun Munduk Lantang
 Dusun Peradi
 Dusun Pulu
 Dusun Serongga    
 Dusun Tabu
 Dusun Ulun Danu
 Dusun Yéh Panes

Désa adat 
Manut adat, désa Songan A madué satunggil désa adat, inggih punika désa adat Songan. Manut banjar adat wénten 34 sané kakepah mawit 16 banjar adat ring Songan A miwah 18 banjar adat ring Songan B. Kawolulas banjar adat ring désa Songan B, inggih punika:

 Banjar adat Songan (B)
 Banjar adat Yeh Panes (B)
 Banjar adat Serongga (B)
 Banjar adat Ulun Danu (B)
 Banjar adat Dalem (B)
 Banjar adat Alengkong (B)
 Banjar adat Tabu (B)
 Banjar adat Kayu Selem (B)
 Banjar adat Buluh (B)
 Banjar adat Kendal (B)
 Banjar adat Peradi (B)
 Banjar adat Batu Meyeh (B)
 Banjar adat Bukit Tung Tung (B)
 Banjar adat Bantas (B)
 Banjar adat Munduk Lantang (B)
 Banjar adat Pulu (B)
 Banjar adat Balingkang (B)
 Banjar adat Kayu Padi (B)

Démografi 
Krama désa Songan B ring warsa 2016 madué 4.468 lanang miwah 4.410 istri mawit sex ratio 107.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Kategori:Désa ring Bali
Kategori:Désa ring Kabupatén Bangli